钦定古今图书集成/明伦汇编/官常典/第232卷 > 李宗勉
## 钦定古今图书集成/明伦汇编/官常典/第232卷 > 李宗勉

按《宋史》本传：“宗勉，字彊父，富阳人。开禧元年进士，历
黄州教授、浙西茶盐司、江西转运司干官。嘉定十四
年，主管吏部架阁，寻改太学正。明年，为博士。又明年，
迁国子博士。宝庆初，添差通判嘉兴府。三年，召为秘
书郎。绍定元年，迁著作郎。入对言边事，宜夙夜震惧，
以消咎殃。明年，兼权兵部郎官。时李全叛谋已露，人”
莫敢言，宗勉独累疏及之。又言：“欲人谋之合，莫若通
下情。人多好谄，揣所悦意则侈其言，度所恶闻则小
其事。上既壅塞，下亦欺诬，则成败得失之机，理乱安
危之故，将孰从而上闻哉？不闻则不戒，待其事至，乃
骇而图之，抑已晚矣。欲财计之丰，莫若节国用。善为
国者，常使财胜事，不使事胜财。今山东之旅坐糜我
金谷，湖南、江右、闽中之寇蹂践我州县，苟浮费泛用，
又从而侵耗之，则漏卮难盈，蠹木易坏。设有缓急，必
将窘于调度而事机失矣。欲邦本之固，莫若宽民力，
州县之间，聚敛者多，推剥之风，浸以成习。民生穷踧，
怨愤莫伸。啸聚山林，势所必至。救焚拯溺，可不亟为
之谋哉！”寻改兼侍右郎官。明年，入对，言天灾甚切。四
年，差知台州。明年，直秘阁、知婺州。六年冬，召赴行在，
未行。端平元年，进直宝章阁，依旧任。越月，以宗正丞
兼权右司，召改尚左郎官，兼职仍旧，寻兼左司。五月，
面对，言四事：“守公道以悦人心，行实政以兴治功，谨
命令以一观听，明赏罚以示劝惩。”次言：“楮币愿诏有
司，始自乘舆宫掖，下至百司庶府，核其冗蠹者节之，
岁省十万，则十万之楮可损，岁省百万，则百万之楮
可损也。行之既久，损之益多，钱楮相当，所至流转，则
操吾赢缩之柄，不在楮矣。”拜监察御史。时方谋出师
汴、洛，宗勉言：“今朝廷安恬，无异于常时。士卒未精锐，
资粮未充衍，器械未犀利，城壁未缮修，于斯时也，守
御犹不可，而欲进取可乎？借曰今日得蔡，明日得海，
又明日得宿、亳，然得之者未必可守，万一含怒蓄忿，
变生仓猝，将何以济？臣之所陈，岂曰外患之终不可
平，《土宇终不可复》哉？亦欲量力以有为，相时而后动
耳。愿诏大臣，爱日力以修内治，合人谋以严边防，节
冗费以裕邦财，招彊勇以壮国势。仍饬沿边将帅，毋
好虚名而受实害，左控右扼，毋失机先，则以逸待劳，
以主御客，庶可保其无虞。若使本根壮固，士马精彊，
观衅而动，用兵未晚。”已而洛师溃。又言：“昔之所虑者，
在当守而冒进。今之所虑者，在欲守而不能。何地可
控扼，何兵可调遣，何将可捍御，何粮可给饷，皆当预
作措画。”又言内降之敝，大略谓：“王府、后宅之宫僚，戚里、奄寺之恩赏，纶綍直下，不经都省，竿牍陈请，时出
禁廷，此皆大臣所当执奏。夫先事而言，见几而谏，不
可谓之专。善则行之，否则止之，不可谓之专。命出君
上，政归中书，不可谓之专。苟以专权为嫌，不以救过
为急，每事希旨迎合，迨其命令已下，阙失已彰，然后
言事之人从而论列之，其累圣德亦多矣，况言之未
必听，听之未必行乎？”进左司谏。明年春，兼侍讲，首言：
“均、房、安、蕲、光化等处兵祸甚烈，然江面可藉以无忧
者，犹有襄州，今又告变矣。襄州失则江陵危，江陵危
则长江之险不足恃。昔之所虑犹在秋，今之所虑者
祇在旦夕。江陵或不守，则事迫势蹙，必有存亡之忧，
悔将何及？”拜殿中侍御史。时淮西制置使兼沿江制
置副使史嵩之兼知鄂州，就鄂建牙。宗勉言：“荆、襄残
破，淮西正当南北之交，嵩之当置司淮西，则脉络相
连，可以应援。邈在鄂渚，岂无鞭不及腹之虑？若云防
江为急，欲藉嵩之于鄂渚经理，然齐安正与武昌对，
如就彼措置防扼，则藩篱壮而江面安矣。所谓欲保
江南，先守江北也。当别择鄂守，径令嵩之移司齐安。”
诏侍从、两省、谏台条陈边事，宗勉率合台奏：“蜀之四
路，已失其二，成都隔绝，莫知存亡，诸司退保夔门，未
必能守。襄、汉昨失九郡，今郢破，荆门又破，江陵孤城
何以能立？两淮之地，人民奔迸，井邑丘墟，呜呼危哉！”
陛下诚能亟下哀痛之诏，以身率先，深自贬损，服御
饮宴，一从简俭，放后宫浮食之女，罢掖庭不急之费，
止锡赉，绝工役，出内帑储蓄，以风动四方。然后劝谕
戚畹世臣，随力输财，以佐公家之调度。分上流、淮西、
淮东为三帅，而以江淮大帅总之。或因今任，或择长
才，分地而守，听令而行。以公私之财“分给四处，俾之
招溃卒，募流民之彊壮者，以充游兵，以补运籍。仍选
沿流诸郡将士为捍御之图，犹可支吾。不然，将水陆
俱下，大合荆楚之众，扰我上流，江以南震荡矣。”或谓
其势彊盛，宜于讲和，欲出金缯以奉之，是抱薪救火，
空国与敌矣。进工部侍郎兼给事中，仍侍讲。复上疏
言：“陛下忧勤于路，朝之顷而入为宴安所移，切劘于
广厦之间，而退为便佞所惑。不闻减退宫女，而嫔嫱
已溢于昔时；不闻褒录功臣，而节钺先加于外戚；不
闻出内贮以犒战士，而金帛多靡于浮费。陛下之举
动，人心所视以为卷舒者也。陛下既不以为忧，则谁
复为陛下忧？”擢谏议大夫兼侍读。首言边事当增兵
防扼“上流。”又言：“求谏非难而受谏为难，受谏非难而
从谏为难。苟闻之不以为戒，玩之不以为信，卒使危
言鲠论，无益于世用，无救于时危，其与拒谏者相去
一间耳。”进端明殿学士、同签书枢密院事。未几，进签
书。时王楫复求岁币银绢各二十万，宗勉言：“轻诺者
多后患，当守元约可也。然比之开禧时物”价腾踊，奚
啻倍蓰矣。史嵩之开督府，力主和议，宗勉言“使者可
疑者三：嵩之职在督战，如收复襄、光，控扼施、澧，招集
山砦，保固江流，皆今所当为。若所主在和，则凡有机
会可乘，不无退缩之意，必至虚损岁月。”坐失事功，进
参知政事，及拜左丞相兼枢密使，守法度，抑侥幸，不
私亲党，召用老成，尤乐闻《谠言》。赵汝腾尝以宗勉为
公清之相，以光禄大夫、观文殿大学士致仕，卒。赠少
师，谥文清。